section_heading: Dogovor Kučan-Milošević
paragraph_text: Predsjednik Predsjedništva Slovenije Milan Kučan i srpski predsjednik Slobodan Milošević sastali su se u Beogradu 24. siječnja 1991., na dan kad je Predsjedništvo SFRJ pokušavalo legalizirati vojnu intervenciju Jugoslavenske narodne armije u Hrvatskoj, poznatu po pripremi i emitiranju KOS-ova filma o ilegalnom naoružavanju Hrvatske (slučaj Martina Špegelja).Slaven Letica: Cenzurirani predgovor umjesto odgovora Spomenki Hribar. Index.hr, autor: Slaven Letica. Pristupljeno 19. listopada 2014. Na tom su sastanku Slobodan Milošević i Milan Kučan, brzo i lako, postigli dogovor oko dvije međusobno uvjetovane bitne točke: oko slovenskog izlaženja iz Jugoslavije i oko slovenskog priznavanja prava Srbima na samoopredjeljenje na teritoriju Hrvatske.Prešućeni sporazum Kučan – Milošević majka svih velikosrpskih konstrukcija o razgovorima i dogovorima. hrsvijet.net, pristupljeno 19. listopada 2014. Srpski predsjednik Slobodan Milošević bio je u društvu predsjednika Narodne skupštine Slobodana Unkovića, mandatara nove vlade Dragutina Zelenovića i premijera Stanka Radmilovića. Na slovenskoj su strani pored predsjednika Milana Kučana sjedili predsjednik Skupštine France Bučar, član Predsjedništva Dušan Plut i potpredsjednik Vlade Jože Mencinger.